**Njoftim për konsultim publik**

**Titulli:** Për miratimin e Planit Vendor të menaxhimit të integruar të mbetjeve, Bashkia Selenicë

**Propozuesi:** Projektakti është propozuar nga Kryetari i Bashkisë, z. Nertil Bellaj.

**Sqarime për projektaktin:** Relacioni sqarues i projektaktit përcakton arsyet e paraqitura nga propozuesi, të cilat në mënyrë të përmbledhur janë:

PVMIM përshkruan infrastrukturën e kërkuar teknike dhe institucionale, përcakton masat dhe veprimet praktike për menaxhimin, grumbullimin, trajtimin dhe asgjësimin e mbetjeve dhe cakton përgjegjësitë tek aktorë të ndryshëm bazuar në analizën e gjendjes aktuale për territorin nën juridiksionin e Bashkisë Selenicë, duke përfshirë njësitë administrative Selenicë, Vllahinë, Kotë, Armen, Sevaster e Brataj.

Plani përmban 4 objektiva strategjike dhe 18 objektiva specifike si dhe përcakton mënyrën e organizimit dhe funksionimit e të gjithë sistemit për menaxhimin e integruar të mbetjeve bashkiake (si ato shtëpiake, mbetjet bio, inerte nga ndërtimet dhe prishjet, mbetjet nga pajisjet elektrike dhe elektronike, si dhe për grumbullimin e diferencuar të mbetjeve të thata të riciklueshme).

**Kalendari i konsultimit:** Konsultimi publik do të realizohet në Qytetin e Selenicës, në datën 20.08.2025

Grupet e interesit do të kenë mundësi të konsultojnë dokumentat në lidhje me çështjet për diskutim në linkun e vendosur në faqen web të bashkisë: https://www.selenica.gov.al/projekt-akte-te-hapura-per-konsultim/

**Pjesëmarrës:**

Nga ana e Bashkisë dhe e këshillit bashkiak: Kryetari i Komisionit të Shërbimeve publike në këshillin bashkiak Selenicë, Koordinatori për Njoftimin dhe Konsultimin Publik, përfaqësues të administratës të Bashkisë Selenicë.

* **Nga komuniteti:** Banorët e qytetit të Selenicë dhe Njësive administrative të bashkisë, grupe biznesi si dhe organizata jo fitimprurëse.

**- Forma e konsultimit:** Takime publike

|  |  |
| --- | --- |
| Qëllimi i këshillimit publik | 1. Prezantimi me Planin Vendor të menaxhimit të integruar të mbetjeve, bashkia Selenicë
2. Evidentimi i cështjeve për diskutim të lidhura me prezantimet e objektivave strategjikë e specifikë, treguesve matës dhe masave të parashikuara në Planin Vendor të menaxhimit të mbetjeve.
 |
| Përshkrimi i çështjeve që trajton Plani Vendor i menaxhimit te mbetjeve te ngurta. | Plani Vendor i Menaxhimit të Mbetjeve për Bashkinë Selenicë shtrihet në një afat kohor 6-vjeçar 2025–2030 dhe paraqet perspektivat e zbatimit të menaxhimit të integruar të mbetjeve në gjithë territorin e bashkisë, duke përfshirë qytetin e Selenicës dhe njësitë administrative Vllahinë, Brataj, Kotë, Armen dhe Sevaster. Ky Plan hartohet për menaxhimin e mbetjeve bashkiake që gjenerohen në territorin e bashkisë Selenicë, duke marrë parasysh burimet e gjenerimit, sasitë, përbërjen e mbetjeve, infrastrukturën që mundëson proceset e menaxhimit të mbetjeve dhe skemat e organizimit të tyre. Objekt i Planit Vendor të Menaxhimit të Mbetjeve janë të gjitha shërbimet në përgjegjësi të Bashkisë Selenicë në fushën e menaxhimit të mbetjeve, si pastrimi i rrugëve dhe shesheve, grumbullimi, transportimi, trajtimi dhe depozitimi i mbetjeve bashkiake. Sipas Strategjisë Kombëtare për Menaxhimin e Integruar të Mbetjeve 2025–2030 me termin “mbetje bashkiake”, për menaxhimin e të cilave janë përgjegjëse Bashkitë, kuptohen: * mbetjet shtëpiake dhe të ngjashme
* mbetjet e vëllimshme
* mbetjet e kopshteve, gjethet, degët nga krasitjet, mbetjet nga pastrimi i rrugëve dhe tregjeve publike (mbetjet bio, sipas përkufizimit të Ligjit nr. 10463 datë 22.09.2011)
* mbetjet nga aktivitetet tregtare, bizneset e vogla, zyrat dhe institucionet
 |
| Pyetjet që ngre Këshilli ndaj publikut | Këshilli i Bashkisë është i interesuar të marrë opinionin e komunitetit në lidhje me çështjet si vijon :1. Si e ofron shërbimin e pastrimit dhe menaxhimit të mbetjeve sot bashkia e Selenicës?
2. Mendoni ju se duhet përmirësuar ky shërbim nga ana e Bashkisë dhe si?
3. Si e shikoni mundësine për të pasur më në fund një Plan të menaxhimit të integruar të mbetjeve? Mendoni se situata do të përmirësohet?
4. Për cilin nga objektivat e Planit jeni skeptikë dhe pse? Si mund të përmirësohet Plani që të jetë më cilësor shërbimi i pastrimit dhe menaxhimit të mbetjeve?
5. Tjetër
 |
| Shpjegim të procesit që do ndjekë dhe veprimet qe do të ndërmarrë Këshilli për të shqyrtuar rekomandimet nga publiku deri në marrjen e vendimit | Pas mbledhjes së rekomandimeve, Këshilli i Bashkisë do të ndjekë hapat si vijon:1. Realizimin nga ana e Sekretariatit të Këshillit i një Përmbledhje të Rekomandimeve dhe rezultateve të plota të takimit që përfshin të gjitha mendimet dhe propozimet që do të vijnë nga komuniteti dhe bërja publike e kësaj Përmbledhje;
2. Dërgimi i kësaj Përmbledhje Rekomandimesh Kryetarit të Bashkisë, Komisionit të Sherbimeve dhe çdo këshilltari të bashkisë;
3. Shqyrtimi nga ana e komisionit të sherbimeve (**mbledhja e komisionit është e hapur për publikun sipas datave të parashikuara në kalendar)** të cdo rekomandimi dhe të opinionit të Kryetarit të Bashkisë;
4. Marrja e vendimit për rekomandimet që do të përfshihen në projekt buxhetin afatmesëm dhe projekt buxhetin vjetor. Vendimi i bashkëngjitet dokumentit të projekt buxhetit afatmesëm dhe projekt buxhetit vjetor;
5. Diskutimi dhe miratimi i aktit në **seancën e hapur** të Mbledhjes së Këshillit;
6. **Informimi i komunitetit,** për marrjen në konsideratë të rekomandimeve ose për mosmarrjen në konsideratë dhe arsyet e mosmarrjes në konsideratë të tyre;
7. **Publikimi** i aktit në faqen e Këshillit të Bashkisë dhe në tabelat e informimit;
8. **Njoftimi** i administratës për aktin e miratuar;
9. **Monitorimi** i zbatimit të tij.
 |
| Kontaktet dhe afatet e dërgimit të komenteve, rekomandimeve, verejtjeve | Sugjerimet janë të mirëpritura në adresat e emaileve: info@bashkiaselenice.gov.albashkia.selenice@gmail.com brenda dates 25.08.2025 |
| Data e publikimit | 09.08.2025 |